KLUBI 700
Olen kirjoittanut kirjan Raamatun muuttumattomista laeista.
Kirjan nimi on "The Secret Kingdom". Siitä tuli bestseller.
Kirjan käytännölliset ohjeet ovat opettaneet ihmisiä kaikkialla.
Tämän viikon aikana opetamme teille joitakin valtakunnan laeista.
Aloitamme laista, joka on kaikkein tärkein ihmisen kasvun kannalta.
Salainen valtakunta - Jumalan valtakunnan lait maailmassa
On olemassa useita periaatteita, joita kutsun valtakunnan laeiksi.
Haluan puhua laista, joka on ehkä kaikkein tärkein -
ihmisen kasvun ja kehityksen kannalta.
Kutsun sitä käytön laiksi.
Kuinka tämä käytön laki toimii?
Jeesus kertoi vertauksen ylhäisestä miehestä, -
joka kutsui palvelijansa luokseen -
ja antoi jokaiselle tietyn summan rahaa.
Hän lähti kaukaiseen maahan ja sanoi: -
"Käyttäkää näitä parhaanne mukaan, kunnes minä palaan."
Hän antoi ensimmäiselle 10 talenttia.
Toiselle hän antoi 5 talenttia.
Kolmannelle yhden talentin.
Hän sanoi: -
"Pitäkää huolta omaisuudestani, kunnes tulen takaisin."
Hän lähti ja jätti palvelijat selviytymään omin neuvoin.
Se, joka oli saanut 10 talenttia, otti isännän rahat -
ja alkoi käydä kauppaa niiden avulla. Hän osti tavaroita.
Hän vei tavarat vieraaseen maahan ja myi ne voitolla.
Hän osti lisää tavaroita ja myi nekin voitolla.
Lopulta hän oli kaksinkertaistanut isäntänsä rahat.
Hänellä oli 20 talenttia.
Viisi talenttia saanut teki samoin. Hän käytti sitä, minkä oli saanut.
Hän käytti rahoja ja teki kauppoja.
Hän sijoitti pörssiin. Hän osti tavaraa ja pienen yrityksen.
Hän kaksinkertaisti herransa rahat.
Viidestä tuli kymmenen.
Seuraava otti saamansa yhden talentin.
Hän sanoi: "Isäntä on kova kaveri."
"Hän on kovin liikemies, jonka tiedän."
"Hän ottaa, mitä ei ole talteen pannut."
"En halua joutua hänen hampaisiinsa."
"Kaivan maahan kuopan."
"Laitan rahan kuoppaan ja peitän sen."
"Ja kun isäntä palaa, annan hänelle rahan takaisin."
Herra palasi saatuaan valtakunnan.
Hän kysyi, mitä palvelijat olivat tehneet rahoilla.
10 talenttia saanut sanoi kaksinkertaistaneensa rahat.
Herra sanoi: "Hyvin tehty, sinä uskollinen palvelija."
"Saat johtaa 20 kaupunkia. Olet osoittanut olevasi luotettava."
Sitten tuli palvelija, joka oli saanut viisi talenttia.
Palvelija sanoi: "Tein kauppaa rahoillasi. Otin riskejä."
"Karavaanini kulkivat autiomaassa ja ostivat ja myivät tavaraa."
"Jonkin ajan kuluttua rahasi olivat kaksinkertaistuneet."
Herra sanoi: "Hyvin tehty."
"Saat johdettavaksesi 10 kaupunkia."
Viimeinen palvelija tuli. Herra sanoi: "Kerrohan, mitä sinä teit."
Tämä vastasi: "Tiedän, että olet kova mies."
"Sinä otat, mitä et ole talteen pannut."
"Minua pelotti."
"Otin rahan ja kaivoin maahan kuopan."
"Panin rahan sinne. Otin sen sieltä enkä ole kadottanut sitä."
Tiedättekö, mitä Herra sanoi palvelijasta? Se on Raamatussa.
"Sinä paha ja laiska palvelija."
Hän oli paha, koska ei sijoittanut herransa rahoja.
Hän oli paha, koska ei ollut käyttänyt sitä, mitä oli saanut.
Herra sanoi: "Ottakaa raha häneltä ja antakaa sille, jolla on 10."
Yleisö haukkoi henkeään kuullessaan tämän.
Herra kertoi, mikä on periaate.
"Sille, jolla on, annetaan enemmän."
"Siltä, jolla ei ole, otetaan pois se vähäinenkin."
Mietiskelin tämän kohdan merkitystä.
Tutustuin niin kutsuttuun eksponentiaaliseen käyrään.
Se on matemaattinen ilmiö, joka on toiminnassa maailmassamme.
Ja miten se toimii?
On kyse korkoa korolle -laista.
Paroni Rothschild kutsui sitä maailman kahdeksanneksi ihmeeksi.
Jos on tietty summa rahaa, ja siihen lisätään korot, -
eli joka vuosi korkoa lisätään summaan, -
ja sama tehdään uudestaan ja uudestaan, -
Vuosien mittaan rahaa kertyy suunnaton summa.
Otetaan 100 dollaria. Oletetaan, että summa kaksinkertaistuu.
Eli 100%. Sellainen määrä korkoa on tosin harvinaista.
Seuraavana vuonna rahaa on 200 dollaria. Sitten 400 dollaria.
Sitten 800, 1600, 7200 dollaria.
Sitten 14.000, 28.000 dollaria.
Ja kuinka paljon rahaa on 20 vuoden kuluttua, -
kun dollari kaksinkertaistuu 20 vuoden ajan?
20 vuodessa rahaa kertyy 50 miljoonaa dollaria.
Jos olet 30-vuotias, 50-vuotiaana sinulla on 50 miljoonaa dollaria.
25 vuoden kuluttua sinulla on 1,6 miljardia dollaria.
50 vuoden kuluttua rahaa on 12,8 biljardia dollaria.
Sinulla on silloin enemmän rahaa kuin koko maailmassa, -
kun noudatat käytön lakia.
Se on kasvun ja kehityksen perusperiaate.
Otetaan esimerkiksi käsi.
Nostat kättä, jossa on jokin paino.
Kun lisää hieman painoa joka viikko,-
5, 7, 10 kiloa, -
pian käsivartesi ovat kuin Arnold Swarzenneggerillä.
Ne ovat isot ja voimakkaat.
Naiset eivät tahdo sellaisia käsiä.
Te saatte kaunismuotoiset kädet.
Jos taas käsi painetaan rintaa vasten, -
eikä sitä käytetä 8 kuukauteen, -
lopulta et pysty nostamaan edes teekuppia.
Voima on mennyttä.
Jeesus sanoi: "Jokaiselle, jolla on, annetaan enemmän."
"Jolla ei ole, siltä otetaan pois sekin, mitä hänellä on."
Se menetetään, mitä ei käytetä. Se on käytön laki.
Jos on musikaalisia kykyjä ja käyttää niitä, saa enemmän.
Jos on älyä, jota käyttää ja harjoittaa, -
äly lisääntyy valtavasti.
Jos ei käytä älyään ja lahjojaan, -
jos olet laulaja etkä laula, -
kadotat äänesi, kadotat lahjasi.
Se pitää paikkansa jokaisella elämänalueella.
Mitä enemmän käyttää lahjoja, sitä paremmat mahdollisuudet on edetä.
Lopulta voi saavuttaa valtavia asioita.
Käytön laki. Se on valtakunnan laki.
Sillä Jeesus sanoi: "Jokaiselle jolla on, annetaan enemmän."
"Jolla ei ole, siltä otetaan pois sekin, mitä hänellä on."
Tuo kirja on ollut kaikista kirjoistasi suosituin, vai mitä?
Se oli bestseller, joka on koskettanut hyvin monia ihmisiä.
Nämä ovat peruslakeja. Ne saavat vastakaikua.
Ne ovat totta ja ne toimivat kaikilla elämänalueilla.
Näytit, miten Raamattua sovelletaan jokapäiväisessä elämässä.
Herra näytti minulle, että nämä ovat peruslakeja.
On aika käsitellä sähköpostia.
Ensimmäinen tulee Carsonilta. "Minulla on kysymys käytön laista."
"Sanoit, että sille, jolle on paljon annettu, annetaan enemmän."
"Haluan palvella Jumalaa, mutta minulla ei ole paljoa annettavaa."
"En ansaitse paljon rahaa. Mitä voin tehdä?"
On olemassa myös vastuun laki. "Siltä, jolle on paljon annettu, -
vaaditaan myös paljon."
Jos olet saanut perinnöksi miljardi dollaria, -
älä sano, että olet saanut voittoa 100 dollaria.
Jos olet saanut paljon, sinulta vaaditaan myös paljon.
Käytön lain mukaan pitää käyttää saamaansa, ja se lisääntyy.
Onko sinulla 100, 50 tai 20 dollaria?
Ala käyttää sitä. Siitä oli kyse, -
eikä siitä, ettei sinulla ole paljon rahaa.
Jeesus kertoi leskivaimosta.
"Leskivaimo antoi enemmän kuin kaikki rikkaat, -
koska hän antoi kaikkensa."
Kyse ei ole pelkästään rahasta.
Jos käytät sitä, minkä olet saanut, saat enemmän.
Jos on saanut paljon, sinulta odotetaan paljon tekoja.
Lynne kirjoittaa: "Olen sijoitus- pankkiiri, ja menetin paljon -
muiden rahoja laman takia."
Luulin toimivani oikein ja olevani kuin mies, jolle annettiin monta -
talenttia. Luulin sijoittaneeni rahat hyvin. Mitä tein väärin?"
Rahaa ei menetä, ellei myy.
Salkkusi arvo on laskenut, mutta et ole menettänyt mitään, ennen kuin -
myyt. Kun myyt, häviöt kirjataan.
Yhdellä sijoitustileistäni ei mennyt viime vuonna hyvin.
Sen arvo aleni noin 8 prosenttia.
Ajattelin, että nyt ei mene hyvin.
Minulla on oma sijoitusfilosofiani.
Olin pyrkimässä osakkaaksi yhtiöön, josta saa hyvin osinkoja.
Sijoituksen arvo nousi 10 prosenttia tammikuussa.
Sain takaisin sen, mitä minulla ei ollut, ja sen lisäksi enemmänkin.
Osakkeiden arvot nousevat ja laskevat.
Yrititkö ansaita paljon ja teitkö jotakin typerää?
Käytön laki ei suojele sinua tyhmyydeltä.
Jos keinottelet, voit menettää kaiken.
Mutta jos olet hyvä työssäsi, salkkusi on tasapainossa.
Sinulla menee hyvin. Älä luovuta.
Rahat tulevat takaisin.
Kate kirjoittaa: "Kasvoin lasten- kodissa. En tunne vanhempiani -
enkä tiedä, miltä he näyttävät. Tunnistammeko toisemme taivaassa?"
Raamatussa asiaa ei kerrota selvästi, mutta vastaan "kyllä".
Muistatko sen pienen pojan "Heaven is real" -kirjassa?
Poika tapasi sisarensa taivaassa. Äidillä oli ollut keskenmeno.
Poika näki pikkusisarensa. -Tämä tunnisti veljensä.
Poika tunnisti myös isovanhemman, jota ei ollut ennen nähnyt.
Pam kirjoittaa: "Raamattu kehottaa kunnioittamaan vanhempia.
Kuinka voi kunnioittaa vanhempaa, joka on väkivaltainen, ja kuinka -
voi kunnioittaa toista vanhempaa, joka ei koskaan puolustanut lasta?"
Kunnioittaa on kreikaksi "timao." Se tarkoitaa "antaa painoarvoa."
Sinulla on vain yksi isä ja yksi äiti.
Muita ei ole.
Anna painoarvoa sille, että olet lähtöisin heistä.
Jos he pahoinpitelevät sinua ja yrittävät erottaa sinut Herrasta, -
on parasta olla välittämättä siitä.
Kunnioitetaan heidän rooliaan vanhempina.
"Mies jätti isänsä ja äitinsä ja liittyi vaimoonsa."
Kasvamme, lähdemme kotoa ja menemme naimisiin, -
mutta kunnioitamme vanhempiamme.
Luin Ibn Saudista. Saudi-Arabia nimettiin hänen mukaansa.
Hän oli kuninkaana silloin, kun maa yhdistyi.
Hän kunnioitti isäänsä niin paljon, -
että kun isä tuli hevosella, Ibn Saud polvistui maahan, -
jotta isä astuisi hänen päälleen laskeutuessaan hevosen selästä.
Hän osoitti kunnioittavansa isäänsä.
Jos vanhemmat loukkaavat sinua, älä ole heidän lähellään.
Tunnusta heidät vanhemmiksesi. Vanhempia on vain yksi pari.
Rukoilemme vielä tarpeittenne puolesta.
Kuulette myös, miten rukouksemme auttoivat sydänvikaista vauvaa.
Seison sydämesi ovella ja kolkutan.
Käyn jokaisen oven takana.
Toiveeni on, että voisimme oppia tuntemaan toisemme.
Sydämesi ovelta kuuluu kolkutus. Siellä on Jeesus.
Kutsutko hänet sisään? Soita tai kirjoita meille tänään.
Ida Garabedian kävi 8 lääkärillä. Kaikki sanoivat samaa.
Idan syntymättömän lapsen sydän oli liian pieni.
Hänelle ehdotettiin aborttia.
Idan perhe kääntyi Klubi 700:n puoleen.
Lokakuun 17. vuonna 2008 oli Idan syntymäpäivä.
Ida ja hänen miehensä John odottivat toista lastaan.
Ultraäänitutkimuksessa hoitajat olivat huolissaan yhdestä asiasta.
Lääkäri soitti, kun pariskunta oli menossa juhlimaan syntymäpäivää.
Lääkäri sanoi, että vauvalla oli vasemman kammion hypoplasia.
Avasimme tietokoneen. Luimme sieltä, mistä taudista oli kyse.
Se oli kamalaa. Olimme aivan murtuneita.
Lääkärit kertoivat kaikista mahdollisista kromosomiongelmista.
Jälkeenjääneisyydestä, Downin syndroomasta.
Lääkärit jopa ehdottivat Idalle raskauden keskeyttämistä.
Sanoin, ettemme keskeytä raskautta.
En voinut kuvitellakaan sellaista. Otan vastuun seurauksista.
Jumala huolehtii asiasta. Lääkäri vastasi, etten tiedä, -
kuinka rankkaa se tulee olemaan.
Sinä iltana Idan isä katsoi Klubi 700 -ohjelmaa.
Avasin television. Klubi 700 oli juuri päättymässä.
Terry Meeuwsen puhui.
Joku on raskaana, mutta vauvalla ei ole kaikki kunnossa.
Sinulle on ehdotettu aborttia.
Jumala sanoo: "Luota ja usko minuun.
Lapsella ei ole sitä vikaa, mistä he ovat puhuneet."
Robert soitti Idalle. Ida ja John omistivat sanat vauvalleen.
He värväsivät rukousystäviä Klubi 700:sta rukoilemaan kanssaan.
Aina kun epäilin, Jumala lähetti jonkun puhumaan rohkaisun sanoja.
Tiesin, että Jumala puhui minulle.
Lääkärit kertoivat synnytyksen jälkeisistä leikkauksista.
Lapselle pitäisi tehdä kolmivaiheinen leikkaus, -
jotta sydämen oikea puoli toimisi.
Aina, kun kävimme ultraäänessä, he sanoivat samaa.
Perhe kuitenkin luotti Jumalaan.
Jumala on suurempi kuin kaikki nuo kokeet.
Hän oli luvannut parantaa poikamme.
Rukoilin: "Herra, anna lapselle kokonainen sydän, jotta hän voi -
palvella sinua kokosydämisesti."
John syntyi 10. maaliskuuta 2009.
Johnin ongelmana oli sydämen hiippaläppä.
Kun hän syntyi, hänelle tehtiin sydämen kaikututkimus.
Hiippaläppä oli paljon pienempi kuin sen pitäisi olla.
Leikkaukseen oli 6 päivää.
Pyysin lääkäriä tekemään uuden kaikututkimuksen edellisenä iltana.
Hän epäröi ja sanoi, ettei sitä tarvita. Hiippaläpät eivät kasva.
Seuraavana päivänä John vietiin leikkaukseen.
Lääkäri sanoi, että leikkaus meni hyvin.
Uusia leikkauksia ei tarvita.
Kysyin häneltä hiippaläpästä.
Lääkäri sanoi, että hiippaläppä oli ainakin 9 mm pitkä.
Se oli odotettua pidempi.
Olimme onnellisia.
Herra sanoi, ettei tilanne ole sellainen kuin lääkärit sanovat.
Nykyään John on 4-vuotias ja täysin terve.
Kokemus on opettanut perhettä luottamaan Jumalaan.
Tämä prosessi lisäsi suuresti uskoamme.
Nyt tiedämme, että hän huolehtii meistä.
Emme katso olosuhteisiin.
Katsomme Jeesukseen. Hän on luvannut Sanassa, -
ettei hän koskaan jätä meitä.
Se on totta.
Nyt Ida tietää, että Jumala auttaa varmasti.
Siitä on kiva kertoa muillekin.
Rukoilemme hetken kuluttua.
Larry Floridasta kertoo, että hänen päänsä oikea puoli tuli kipeäksi.
Kipu oli niin kovaa, että se tuntui syvällä pään sisällä.
Kun hän katsoi ohjelmaamme, Terry sai tiedon sanat migreenistä.
"Jumala vapauttaa sinut niistä. Et saa enää migreeniä."
Kipu hävisi heti eikä ole palannut.
Carynilla Minnesotasta oli kova yskä, joka vain paheni.
Hän ei enää pystynyt nukkumaan.
Lääkäri diagnosoi taudin keuhkotulehdukseksi.
Caryn katsoi ohjelmaamme ja kuuli Patin sanovan: -
"Sinä yskit ja olet pyytänyt Jumalalta apua.
Jumala on kuullut rukouksesi. Tunnet lämpöä keuhkojen alueella."
Caryn sanoi tunteneensa heti lämpöä rinnassaan, ja yskä hävisi.
En tuntenut Caryniä eikä Terry tuntenut Larrya, -
mutta Jumala tunsi heidät. Hän tuntee sinutkin ja tietää,-
mitä elämässäsi tapahtuu. Hän haluaa koskettaa sinua nyt.
Me otamme toisiamme kädestä kiinni.
Rukoilemme teidän puolestanne.
Isä, me rukoilemme yhdessä Jeesuksen nimessä.
Me rukoilemme yhdessä niiden katsojien kanssa, jotka kärsivät.
Jollakin on ongelmia suolistossa.
Jokin on solmussa.
Lääkärit sanovat, että sinut pitää leikata. Kivut ovat kovia.
Jumala on korjannut ongelman. Suoliston solmut aukeavat.
Tukokset aukeavat.
Olet parantunut Jeesuksen nimessä.
Thomas, sinun ongelmasi ei ole lääketieteellinen.
Elämässäsi on jokin este. Sinusta tuntuu, ettei sen yli voi kiivetä.
Jumala avaa sinulle tien, jota et näe nyt.
Kaikki muuttuu hyväksi. Luota Jumalaan.
Eräs katsoja tuntee suurta surua. Haluat itkeä.
Luulen, että nimesi on Charles tai Charlie. Se ei ole tärkeää.
Jumala vapauttaa sinut. Hän ottaa taakkasi pois.
Hän antaa sinulle murheisen hengen sijaan ylistyksen viitan.
Hän antaa sinulle nyt iloa.
Jollakin katsojalla on... Luulet, että sinulla on keuhkokuume.
Selkääsi särkee aina kun yskit.
Jumala parantaa sinut nyt. Hengitä syvään, ja paranet.
Jumala täyttää katsojien taloudellisia tarpeita.
Hän pitää huolta perheistänne. Hänelle ei ole mikään mahdotonta.
Tässä kaikki tällä kertaa.
Päätämme ohjelman sananlaskuun 30:5.
"Jokainen Jumalan sana on taattu; -
hän on niiden kilpi, jotka häneen turvaavat."
Kiitos siitä, että vietitte aikaa kanssamme.
"Sallikaa lasten tulla tyköni älkääkä estäkö heitä, -
sillä senkaltaisten on taivasten valtakunta."
"... joka ei ota vastaan Jumalan valtakuntaa niinkuin lapsi -
se ei pääse sinne sisälle."
Kun otamme Jeesuksen vastaan, meistä tulee Jumalan lapsia.
Oletko jo turvannut häneen? Soita meille jo tänään.
Kun haluat puhua jollekin, joka välittää, -
rukouspalvelijat ja sielunhoitajat päivystävät puhelinlinjoillamme.
Suomennos: Anna Voionmaa